OpenLLM-France/wikimedia huggingface dataset:
# Contrarellotge per equips

Una contrarellotge per equips (CRE) és un tipus de cursa ciclista en què tots els ciclistes d'un mateix equip ciclista prenen la sortida plegats per disputar un recorregut contra el rellotge.
Els equips prenen la sortida a intervals iguals, generalment dos, tres o quatre minuts de diferència. L'ordre de sortida normalment se sol basar en els temps individuals de les etapes anteriors, sent els millors classificats els darrers en prendre la sortida. Això dona l'avantatge de saber el temps realitzat pels altres equips.
A diferència de les contrarellotges individuals, on no és permès que dos ciclistes vagin un darrere l'altre, en les contrarellotges per equips aquesta és la tàctica emprada per millorar el temps, ja que els ciclistes es van rellevant cada cert temps, deixant-se caure cap al darrere del grup un cop realitzat l'esforç per poder recuperar-se abans no torni a passar al capdavant. En cas que un equip sigui avançat per un altre no pot posar-se a roda de l'altre.

## Vegeu també

* Contrarellotge individual
* Contrarellotge per equips d'Eindhoven

## Referències

* ↑ Juan García López, Igor González de Galdeano. «Las pruebas de contrarreloj en el ciclismo de ruta: aspectos biomecánicos». Fundación Ciclista Euskadi. Arxivat de l'original el 2015-12-22. [Consulta: 10 març 2014].
# Jack Standen

Jack Standen (Austràlia, 20 de febrer de 1909 - 1973) va ser un ciclista australià que competí en pista. Va participar en els Jocs Olímpics d'Estiu de 1928 i va guanyar una medalla de bronze als Campionats del Món de 1928 en velocitat individual amateur.
S'havia iniciat en el ciclisme el 1927, guanyant els títols d'aficionats de Nova Gal·les del Sud d'una milla i cinc milles. El gener de 1929 es va convertir en professional.

## Palmarès

* 1932
** 1r als Sis dies de Brisbane (amb Richard Lamb)

## Referències

* ↑ «Olympedia – Jack Standen». [Consulta: 14 novembre 2024].
* ↑ «World Championship Track Cycling 2014-1893».
* ↑ «Cycling.». National Library of Australia [Sydney], 16-02-1927, p. 15 [Consulta: 8 juny 2015].
* ↑ «Now Professional.». National Library of Australia, 04-01-1929, p. 16 [Consulta: 6 juny 2015].
* ↑ «Six Days' Race.». National Library of Australia, 15-08-1932, p. 13 [Consulta: 30 maig 2015].

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# Shuimo hua

Shuimo hua (xinès simplificat: 水墨画, pinyin: Shuǐmòhuà, literalment 'Pintura amb tinta aigualida') és una tècnica pictòrica originària de la Xina, consistent en utilitzar tinta xinesa i aigua per a la realització d'obres. Al Japó, on també és popular, se la coneix com Sumi-e (japonès: 墨絵).
Tècnica pictòrica practicada per més de mil anys a l'Àsia, és una forma d'art que s'esforça per desentranyar l'essència d'un objecte o una escena en el menor nombre d'elements possibles acuradament col·locats. Unes poques línies primes, un punt i un ocell són clarament plasmats a ser sobre el paper. El Sumi-e té molt a veure amb la cal·ligrafia, ja que les eines utilitzades són les mateixes, però no és el mateix. La cal·ligrafia és la representació elegant i artístic dels personatges per escrit, amb tinta i pinzell, mentre que el sumi-e és la pintura d'una escena o un objecte.

## Referències

* ↑ Ángel Fernández De Castro. Sumi-e, técnicas básicas de pintura a la tinta china. Ediciones Tao, setembre 2005. ISBN 978-84-932547-9-7.
* ↑ Josep Gustems. Arte y bienestar. Investigación aplicada. Edicions Universitat Barcelona, 6 febrer 2014, p. 114–. ISBN 978-84-475-3752-5.
# Henry O'Brien

Henry O'Brien (San José, 5 d'abril de 1910 - Comtat de Santa Clara, 18 d'abril de 1973) fou un ciclista estatunidenc, professional des del 1932 fins al 1940. Es va especialitzar en les curses de sis dies. Com a amateur va participar en els Jocs Olímpics de 1928 i 1932.

## Palmarès

* 1932
** 1r als Sis dies de Los Angeles (amb Louis Berti)
* 1935
** 1r als Sis dies de San Francisco (amb Jack Sheehan)
* 1936
** 1r als Sis dies de San Francisco (amb Cecil Yates)
* 1940
** 1r als Sis dies de Columbus (amb Gustav Kilian)

## Referències

* ↑ «Olympedia – Henry O'Brien, Jr.». [Consulta: 14 novembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Protoindústria

La protoindústria és un terme usat en història per a indicar una manera d'organitzar les activitats extraagrícoles, caracteritzada per una vitalitat notable i també per una capacitat d'adaptació, també a llarg termini.

## Història

La protoindústria es desenvolupa a Europa entre el segle xvi i el segle xvii. En aquest període, l'activitat manufactuerera s'efectuava de manera artesana en zones amb l'anomenada indústria a domicili amb el mètode definit com a putting-out system. Atès que la producció artesanal estava obstaculitzada i limitada pels reglaments corporatius dels gremis, el sector de la indústria a domicili era el més dinàmic d'Europa al segle xvii.
Per a la protoindústria tèxtil calia un empressari que posseís a la vegada les matèries primeres i els telers.
Les característiques i el major avantatge d'aquesta protoindústria era la de tenir una mà d'obra a la vegada molt barata i flexible.
L'inici de la decadència de la protoindústria pot ser considerat l'any 1713, quan John Lombe va fundar una empresa que ja utilitzava una màquina per treballar la seda. Aquesta empresa utilitzava 300 obrers.
# Mongkut

Mongkut o Rama IV (1804-1868) fou rei de Siam de 1851 fins a la seva mort.
Enfrontat a l'expansionisme occidental, va iniciar la modernització i l'obertura del seu regne. Fora de Tailàndia és conegut sobretot a rel de la narració de la missionera britànica Anna Leonowens, que va fer d'educadora a la seva cort de 1862 a 1867, i les adaptacions literàries, teatrals i cinematogràfiques d'aquesta narració (notablement la pel·lícula de 1946 Anna i el rei de Siam).
Mongkut Dinastia ChakriNascut: 18 d'octubre 1804 Mort: 1 d'octubre 1868 :
| Precedit per: Nangklao | Rei de Siam 1851–1868 | Succeït per: Chulalongkorn |
# Sigmodon

Sigmodon és un gènere de rosegadors de la família dels cricètids. Es tracta de ratolins del Nou Món força grossos. Tenen una llargada de cap a gropa de 13–20 cm, la cua de 8–14 cm i un pes de 70–210 g. Tenen les orelles petites. La seva distribució s'estén des del sud dels Estats Units fins al nord de Sud-amèrica, passant per Centreamèrica. El nom genèric Sigmodon significa ‘dent sigma’ i es refereix a la forma del patró de l'esmalt de les dents molars d'aquests animals.

## Referències

* ↑ Entrada «Sigmodon» de la Paleobiology Database (en anglès). [Consulta: 20 desembre 2022].
* ↑ Schwartz, C. W.; Schwartz, E. R.. The Wild Mammals of Missouri (en anglès). University of Missouri Press, 2001, p. 217. ISBN 9780826213594.
# Sigmodon zanjonensis

Sigmodon zanjonensis és una espècie de mamífer rosegador de la família dels cricètids. Viu als altiplans de Guatemala i l'estat mexicà de Chiapas. L'holotip tenia una llargada total de 280 mm, els peus de 30 mm i les orelles de 16 mm. El seu nom específic, zanjonensis, significa ‘de Zanjón’ en llatí i es refereix a la localitat on fou trobat l'holotip, situada a uns 2.700 msnm.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Goodwin, G. G. «Two new mammals from Guatemala» (PDF) (en anglès). American Museum Novitates, 528, 1932.
# Rhipidomys leucodactylus

Rhipidomys leucodactylus és una espècie de mamífer rosegador de la família dels cricètids. Viu a Bolívia, el Brasil, l'Equador, la Guaiana Francesa, Guyana, el Perú i Surinam. El seu hàbitat natural són els boscos de plana. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, leucodactylus, significa ‘dit blanc’ en llatí.

## Referències

* ↑ Patton, J. et al. Rhipidomys leucodactylus. UICN 2016. Llista Vermella d'espècies amenaçades de la UICN, edició 2016, consultada el 25 abril 2017.
# Riuràs

Riuràs és un veïnat del municipi baixempordanès de la Pera. El 2005 tenia 29 habitants. Està formada per una desena de cases: cinc masies típicament catalanes i uns habitatges.
Un primer esment escrit Riurano data de l'any 1017 en una butlla del papa Benet VIII sobre el monestir de Banyoles. Destaca l'empedrat molt antic dels seus carrerons i les voltes que travessen una de les masies, que daten del segle xvii.

## Referències

* ↑ «Riuràs». Gran Enciclopèdia Catalana. Barcelona: Grup Enciclopèdia Catalana.
* ↑ Tarrès, A. «El nucli de Riuràs tindrà sistema de sanejament». Diari de Girona, 06-03-2008.
* ↑ «Riuràs». Gran Enciclopèdia Catalana. Barcelona: Grup Enciclopèdia Catalana.
* ↑ «Riuràs - La Pera». Pobles de Catalunya. Centre d'Estudis i Divulgació del Patrimoni, s.d. [Consulta: 12 novembre 2020].
Viccionari
# Thomasomys australis

Thomasomys australis és una espècie de mamífer rosegador de la família dels cricètids. És endèmic dels iungues de Bolívia, on viu a altituds d'entre 2.350 i 2.800 msnm. No se sap gaire cosa sobre el seu hàbitat natural. Es desconeix si hi ha cap amenaça significativa per a la supervivència d'aquesta espècie, classificada dins de T. daphne fins a la segona dècada del segle xxɪ. El seu nom específic, australis, significa ‘austral’ en llatí.
És una espècie petita, amb una llargada de cap a gropa de 89-91 mm.

## Referències

* ↑ Pacheco, V.; Barriga, C. «Thomasomys australis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2019-1.RLTS.T96791089A96791092.en. [Consulta: 27 juliol 2023].
* ↑ Patton, Pardiñas i D'Elía, 2015, p. 632.

## Bibliografia

* Patton, J. L.; Pardiñas, U. F. J.; D'Elía, G. The Mammals of South America. Volume 2: Rodents (en anglès). The University of Chicago Press, 2015. ISBN 978-0-226-16957-6.
# Cyaniris

Cyaniris és un gènere de lepidòpters papilionoïdeus de la família dels licènids (Lycaenidae), subfamília Polyommatinae, els membres del qual s'estenen pel nord d'Àfrica, Europa i Àsia.

## Taxonomia

Cyaniris s'ha tractat de vegades com un subgènere del gènere Polyommatus o fins i tot com a sinònim seu. Estudis moleculars recents han demostrat que Cyaniris no està estretament relacionat amb Polyommatus i que s'ha de considerar un gènere separat.

## Espècies i distribució geogràfica

Aquest gènere comprèn dues espècies:
* Cyaniris semiargus (Rottemburg, 1775) — nord Àfrica, Europa i Àsia.
* Cyaniris bellis (Freyer, 1845) — nord d'Àfrica, sud d'Europa, Orient Mitjà, Transcaucàsia i l'Iran.

## Galeria

* Cyaniris semiargus
* Cyaniris bellis

## Referències

* 1 2 «Funet» (en anglès). [Consulta: 4 maig 2024].
* ↑ Talavera, Gerard; Lukhtanov, Vladimir A.; Pierce, Naomi E.; Vila, Roger «Establishing criteria for higher-level classification using molecular data: the systematics of Polyommatus blue butterflies (Lepidoptera, Lycaenidae)» (en anglès). Cladistics, 29, 10-09-2012, pàg. 166–192. DOI: 10.1111/j.1096-0031.2012.00421.x.
# Polyommatus dolus

Polyommatus dolus és una espècie de lepidòpter papilionoïdeu de la família dels licènids (Lycaenidae) pròpia del sud-est de França i el nord-est d'Itàlia.

## Distribució

Endèmica del sud d'Europa, on només és present al sud-est de França, concretament des del departament de l'Erau i les Cevenes fins als Alps Marítims, i a Itàlia, on es troba a l'extrem nord-oest, a cavall del Piemont i la Ligúria, així com al centre i sud de la península Itàlica, des d'Emília-Romanya fins a Calàbria.

## Descripció

Envergadura alar d'entre 29 i 34 mm. Marcat dimorfisme sexual per la diferent coloració de l'anvers. El mascle té l'anvers de color blau grisós amb un estret marge negre que s'estén per la part exterior de les venes en ambdues ales. A més, l'ala anterior presenta una gran àrea vellutada prop de la base, conseqüència de la presència d'escates androconials en aquesta àrea. La femella té l'anvers de color bru i té un punt negre a la cel·la de l'ala anterior. Revers semblant en ambdós sexes, amb el color de fons gris clar. L'ala anterior presenta una sèrie de punts negres vorejats de blanc a la part exterior i un altre punt negre aïllat més proper a la base. Ala posterior amb una sèrie de punts negres similars als de l'ala anterior, però més petits, i una franja blanca tènue que només apareix en les poblacions més occidentals.

## Hàbitat

Ambients mediterranis oberts i secs, com ara prats amb abundància de flors i matolls dispersos, així com marges de camins i clarianes. Rang altitudinal des dels 600 m fins als 1800 m. L'eruga s'alimenta de diverses fabàcies del gènere Onobrychis, com ara O. viciifolia.

## Període de vol i hibernació

Vola en una generació entre mitjans de juliol i agost. Hiberna com a eruga.

## Comportament

La femella pon els ous a les flors de la seva planta nutrícia i les erugues en consumeixen tant les flors com les fulles. Es tracta d'una espècie mirmecòfila facultativa, les erugues de la qual s'associen gairebé sempre amb formigues, sobretot Camponotus aethiops.

## Referències

* ↑ «Funet» (en anglès). [Consulta: 7 maig 2024].
* 1 2 «Polyommatus dolus» (en anglès). UICN, 28-02-2013. [Consulta: 7 maig 2024].
* 1 2 3 4 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* 1 2 3 4 5 Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* European Butterflies (anglès)
# Universitat de Bangor

La Universitat de Bangor (en gal·lès: Prifysgol Bangor) és una universitat pública de Bangor, Gal·les. Va rebre la seva Carta Reial el 1885 i va ser una de les institucions fundadores de la Universitat federal de Gal·les.
Antigament coneguda com a University College of North Wales (UCNW; gal·lès: Coleg Prifysgol Gogledd Cymru), i més tard com a Universitat de Gal·les, Bangor (UWB; gal·lès: Prifysgol Cymru, Bangor), va adoptar el seu nom actual el 2007, ja que es va convertir en un organisme independent de la Universitat de Gal·les.

## Referències

* ↑ David Roberts (2009) Bangor University 1884–2009, University of Wales Press ISBN 978-0-7083-2226-0
* ↑ Oman, Georgia. Higher Education and the Gendering of Space in England and Wales, 1869-1909 (en anglès). Springer Nature, 2023-06-07, p. 71. ISBN 978-3-031-29987-2.
* ↑ University, Bangor. «Welcome - Student Administration - Bangor University». bangor.ac.uk. Arxivat de l'original el 6 February 2012. [Consulta: 1r juny 2007].
# Barrinadora dels geranis

La barrinadora dels geranis (Cacyreus marshalli) és una espècie de lepidòpter papilionoïdeu de la família dels licènids (Lycaenidae). És d'origen sud-africà, i la seva larva s'alimenta dels geranis (gènere Pelargonium), que són del mateix origen. És present als Països Catalans, on és una espècie invasora.

## Expansió

El 1989 se'n va detectar la presència a Mallorca, el 1993 va saltar a Catalunya i el País Valencià, i després s'ha escampat per una bona part d'Europa i s'ha convertit en una plaga per als geranis domèstics, però no ha afectat les espècies autòctones. Això pot resultar sorprenent, perquè a l'Àfrica no sols s'alimenta de les plantes del gènere Pelargonium, sinó també de les del gènere Geranium, que també és autòcton a Europa. A diferència del que passa al territori d'origen, on no constitueix una plaga, als Països Catalans no té depredadors naturals i està catalogada com a invasora.

## Biologia

La femella pon els ous sobre els capolls florals o sobre les fulles dels geranis, i l'eruga, quan neix, fa túnels per dins de la fulla o el capoll mentre se'ls va menjant. Quan creix més, l'eruga surt a fora i continua menjant-se els capolls des de fora, si són prou abundosos. Si no, entra a la tija pels brots terminals i se la va menjant per dintre mentre va baixant. És aleshores quan més perjudica la planta, que es pot morir o quedar molt malmesa.

## Referències

* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 26 gener 2014].
* ↑ Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* ↑ Sarto i Monteys, V.; A. Masó «Confirmación de Cacyreus marshalli Butler, 1898 (Lycaenidae, Polyommatinae) como nueva especie para la fauna europea». Bol. San. Veg. Plagas, 17, 1991, pàg. 173-183. Arxivat de l'original el 3 de març 2016 [Consulta: 13 maig 2013].
* 1 2 Masó, A.; V. Sarto i Monteys «Estat actual de la dispersió de cacyreus marschalli Butler, 1898 (Lepidoptera: Lycanidae a la península ibèrica». Ses. Entom. ICHN-SCL, [Barcelona], 175-185, 1996 [Consulta: 13 maig 2013].
* ↑ de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.
* ↑ «Cacyreus marshalli». Excocat sistema d'informació de les espècies exòtiques de Catalunya. CREAF. [Consulta: 9 octubre 2015].
# Sérgio Ribeiro

Sérgio Miguel Vieira Ribeiro, conegut com a Sérgio Ribeiro, (Matosinhos, districte de Porto, 28 de novembre de 1980) va ser un ciclista portuguès, que fou professional del 2002 fins al 2013.
El 2007 va ser suspès durant dos anys per un positiu en EPO. El 2013, degut a irregularitats al seu passaport biològic va ser suspès amb dotze anys.

## Palmarès

* 2002
** Vencedor d'una etapa a la Volta a Portugal del Futur
* 2005
** Vencedor d'una etapa a la Volta a Castella i Lleó
** Vencedor d'una etapa a la Volta a l'Alentejo
* 2006
** 1r a la Volta a l'Alentejo i vencedor d'una etapa
** Vencedor d'una etapa a la Volta al Districte de Santarém
** Vencedor d'una etapa al Gran Premi Internacional Paredes Rota dos Móveis
* 2009
** 1r al Tour de Brasil-Volta de l'Estat de São Paulo i vencedor de 2 etapes
** Vencedor d'una etapa al Gran Premi Abimota
** Vencedor d'una etapa al Gran Premi Liberty Seguros
* 2010
** Vencedor d'una etapa a la Volta a Castella i Lleó
** Vencedor d'una etapa al Gran Premi Liberty Seguros
** Vencedor de 2 etapes a la Volta a Portugal
** Vencedor d'una etapa al Gran Premi Crédito Agrícola de la Costa Azul
* 2011
** 1r al Gran Premi Liberty Seguros
** Vencedor d'una etapa al Trofeu Joaquim Agostinho
** Vencedor de 2 etapes a la Volta a Portugal
* 2012
** Vencedor d'una etapa al Gran Premi Liberty Seguros
** Vencedor d'una etapa al Trofeu Joaquim Agostinho
** Vencedor d'una etapa a la Volta a Portugal
* 2013
** 1r del Gran Premi Abimota i vencedor d'una etapa
** Vencedor d'una etapa del Trofeu Joaquim Agostinho

### Resultats a la Volta a Espanya

* 1992. 97è de la classificació general
* 1996. 82è de la classificació general

## Referències

* ↑ «Ciclista foi despedido do Benfica em Abril: Doping: Sérgio Ribeiro assume "inteira responsabilidade" pelo controlo antidoping positivo». publico.pt, 23-05-2007 [Consulta: 26 febrer 2017].
* ↑ «Ciclista Sérgio Ribeiro suspenso 12 anos por irregularidades no passaporte biológico». publico.pt, 02-08-2013 [Consulta: 26 febrer 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Juan Carlos Rojas Villegas

Juan Carlos Rojas Villegas (Zarcero, Alajuela, 22 de desembre de 1981) és un ciclista costa-riqueny. Del seu palmarès destaca les 6 victòries finals a la Volta a Costa Rica. El 2014 es va classificar 1r a l'UCI Amèrica Tour.
El 2007 va donar positiu en un control i va ser suspès durant dos anys.
El seu germà César també s'ha dedicat al ciclisme.

## Palmarès

* 2004
** Vencedor d'una etapa de la Volta a Costa Rica
* 2005
** 1r a la Volta a Costa Rica i vencedor de 3 etapes
* 2006
** 1r a la Volta a Guatemala i vencedor de 2 etapes
* 2007
** Campió de Costa Rica en ruta
* 2009
** 1r a la Volta a Guatemala
** Vencedor d'una etapa de la Volta a Costa Rica
** Vencedor de 2 etapes de la Volta a Guatemala
* 2010
** 1r a la Volta a Costa Rica i vencedor de 5 etapes
* 2013
** 1r a la Volta a Costa Rica i vencedor de 5 etapes
* 2014
** 1r a l'UCI Amèrica Tour
** Campió de Costa Rica en ruta
** 1r a la Volta a Costa Rica i vencedor de 2 etapes
* 2015
** 1r a la Volta a Costa Rica
* 2016
** Campió de Costa Rica en contrarellotge
** Vencedor de 2 etapes de la Volta a Costa Rica
* 2017
** 1r a la Volta a Costa Rica i vencedor de 2 etapes

## Referències

* ↑ «Federación impuso dos años de castigo a Juan Carlos Rojas». Arxivat de l'original el 2016-03-03. [Consulta: 16 març 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Monticola

Monticola és un gènere d'ocells de la família dels muscicàpids (Muscicapidae).

## Taxonomia

Segons la Classificació del Congrés Ornitològic Internacional (versió 12.1, 2022) aquest gènere està format per 13 espècies:
* Monticola angolensis - Merla roquera del miombo.
* Monticola brevipes - Merla roquera de dits curts.
* Monticola cinclorhyncha - Merla roquera emmascarada.
* Monticola explorator - Merla roquera sentinella.
* Monticola gularis - Merla roquera gorjablanca.
* Monticola imerina - Merla roquera costanera.
* Monticola rufiventris - Merla roquera de ventre castany.
* Monticola rufocinereus - Merla roquera menuda.
* Monticola rupestris - Merla roquera del Cap.
* Monticola saxatilis - Merla roquera comuna.
* Monticola semirufus - Merla roquera alablanca.
* Monticola sharpei - Merla roquera de Sharpe.
* Monticola solitarius - Merla blava.
Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), compten 14 espècies, doncs consideren que una subespècie de la merla roquera de Sharpe (M. sharpei erythronotus) constitueix una espècie apart:
* Monticola erythronotus - Merla roquera de l'Ambre
Als Països Catalans hi viuen dos representants d'aquest gènere: la merla blava i la merla roquera comuna

## Referències

* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].